Den Vest-Sjællandske Avis, 1815-12-16
Høiesterets Protocol-Secretairens Beretning om denne Sag, indeholder følgende Data, henhørende, deels til Forbryderens vil antaget, deels til den Misgierning, hvorfor han nu er dømt. Delinqventen er fød i Kiøbenhavn, og er nu 23 Aar gammel; han var hiemme hos sin Moder, indtil sit 17de Aar, da han kom til sin Broder, Constabel Boe Christensen. Fra sit 9de Aar stod han i Holmens Tieneste, først som Rugdreng, og siden som Kostdreng og Matros, indtil i Aaret 1811, da han erholdt sin Afskeed. Jmedens han var i Holmens Tieneste, blev han, ved den combinerede Rets Dom, af 31te Marts 1811, for qvalificeret Tyverie, dømt til at kattes i 3 Dage, med 50 Slag daglig, samt til Fæstnings-Arbeide paa Livstid, hvilken Dom det under 12te Juni næstefter, allernaadigst behagede Hs. Majestæt at formilde derhen, at han kun skulde kattes i 2 Dage, med 50 Slag daglig. Efter, som meldt, at have erholdt Afskeed fra Søe-Etaten, tog han Tieneste hos forskiellige Personer, der alle have givet ham fordeelagtige Vidnesbyrd, om Troskab og Ædruelighed. Den 1ste Mai d. A. kom han i Tieneste hos Etatsraad og Borgemester Bagger. Hvad de af ham forøvede Misgierninger angaaer, da er han, ved egen Tilstaaelse, corpus delicti, og Sagens øvrige Omstændigheder, overbeviist om, at have, Søndagen den 16de Juli d. A., forladt foranførte sin Tieneste, efterat have fravendt sin Huusbonde 5 Sølv Spiseskeer, hvilke han har pantsat. Allerede 8 Dage forud havde han, ligeledes fra bemeldte sin Huusbonde, borttaget et Par Lagener. Til disse Tyverier blev han forledet derved, at han, især i den sidste Tid, havde spillet mange Penge bort, saa at han maatte udsætte sine Klæder. J den Tid, fra den 16de til den 22de Juli, vankede han omkring, deels i, deels uden for Byen, og fandt Leilighed til at stiæle 89 Rbdlr. fra en Enke, ved Navn Anne Kirstine Møller. Disse Penge anvendte han, deels til sine Fornøielser, deels til at forskaffe sig Fornødenheder til Livets Ophold. Fortrydelse over disse Tyverier bragte ham imidlertid i en saadan Sindsstemning, at han, af Mangel paa Tilhold, og da han havde forspildt sin Lykre, besluttede at berøve sig selv Livet. Han forestillede sig nemlig, at, hvis han for disse Tyverier blev paagreben vilde hans Straf, paa Grund af den Dom, der, medens han var i Holmens Tjeneste, var overgaaet ham, blive Frihedens Tab for Livstid, For at fuldføre den af ham sattede Beslutning, at berøve sig selv Livet, kiøbte han, Torsdagen den 20de Juli en Pistol, efterat han i Forveien havde anskaffet ste 2 saakaldte Lommepufferter, hvilke han dog, da han fandt dem ubrugelige, havde skilt sig af med, ved at kaste dem i Vandet. Hans første Hensigt var at aflive sig uden for Byen; men senere faldt det ham ind, at, siden det hos Etatsraad Bagger forøvede Tyverie, var den første Grund til hans da værende ulykkelige Forfatning, vilde han og i hans Bopæl skyde sig. Han indfandt sig, til den Ende, sammesteds Løverdag Aften, den 22de Juli, Kl. 9 1/2, og gik, med den skarpladte Pistot aabenlyst under Armen, igiennem flere Værelser, ind i en Sal. Han yttrede, saavel for Etatsraad Bagger, som for et i hans Huus værende Fruentimmer, navnlig Henriette Lorenzen, at han var kommen i den Hensigt, at skyde sig. Etatsraad Bagger lod imidlertid, fra Vesterports Vagt reqvirere noget Mandskab til Hielp, og i den Tid dette blev hentet, aflukkede Hans Christensen 2 Døre, fra Salen ud til Gangen, og til Contoiret, og satte et Bord for den Dør, som gaaer fra Salen til Dagligstuen. Dette giorde han for at forebygge, at nogen skulde komme ind, og hindre ham fra at udføre sit Forsæt. Hvis nogen desuagtet skulde komme, kunde det kun skee igiennem den sidstnævnte Dør; han kunde altsaa see det, og ingen kunde fare ind paa Livet af ham. Efter flere Tilberedelser, satte han Pistolen, for Maven, men manglede Mod til at skyde sig. Jmidlertid var Vagten kommen, og da denne gik ind i Salen, for at gribe Tiltalte, afskjød han Pistolen. Ved dette Skud blev Musketeer, ved Hs. Høihed Prinds Christian Frederiks Regiment, Frederik Jürgens, som var den første af Vagtmandskabet, der traadte ind i Stuen, truffet i den høire Side af Brystet. Det Saar, der herved blev ham bibragt, har, efter den afholdte Obductionsforretning, været absolut dødeligt, og har foraarsaget hans, den 5te August næstefter, paafulgte Død.